Τις τελευταίες εβδομάδες, οι αυξανόμενες εχθροπραξίες έχουν αφαιρέσει τις ζωές χιλιάδων αμάχων-
άντρες, γυναίκες και παιδιά.
Οι αποκλίνουσες απόψεις έχουν οδηγήσει τις δύο χώρες να υιοθετήσουν μια λογική πολέμου.
Γι΄αυτό και σήμερα θα ήθελα να απευθυνθώ κατ΄ιδίαν στους πολίτες του Σουδάν και
του Νότιου Σουδάν. Έχετε υπομείνει εξαιρετικές δυσκολίες.
Η μνήμη των αγαπημένων σας-οικογένειας και φίλων- θα μείνει μαζί σας για πάντα
αλλά τα τελευταία χρόνια και παρά τις αντιξοότητες κατορθώσατε αξιοσημείωτη
πρόοδο ,λύσατε τα βίαια δεσμά του παρελθόντος
και επικεντρωθήκατε σε ένα μέλλον ειρηνικό, ευημερίας.
Τώρα αυτό το μέλλον απειλείται.
Το μήνυμά μου λοιπόν σήμερα είναι το εξής. Υπάρχει διέξοδος.
Η σύγκρουση δεν είναι αναπόφευκτη.
Έχετε επιλογή. Έχετε το περιθώριο να αποφύγετε την κλιμάκωση
η οποία στην τελική θα σας οδηγήσει σε ολοκληρωτικό πόλεμο,
δυστυχία, προσφυγιά, θάνατο,
και χαμένα όνειρα για εσάς και τα παιδιά σας.Όλοι γνωρίζουμε τι
πρέπει να συμβεί. Η κυβέρνηση του Σουδάν πρέπει να πάψει τις εχθροπραξίες,
συμπεριλαμβανομένου και των εναέριων βομβαρδισμών. Να επιτραπεί η είσοδος στα ειρηνευτικά σώματα
να προσφέρουν βοήθεια.Και θα πρέπει να πάψει να τροφοδοτεί τις ένοπλες δυνάμεις
του Νότου. Παρομοίως, η κυβέρνηση του Νότιου Σουδάν
θα πρέπει να πάψει την ενίσχυση των ένοπλων μονάδων εντός του Σουδάν και τις
στρατιωτικές κλιμακώσεις κατά μήκος των συνόρων της.
Τόσο το Σουδάν όσο και το Νότιο Σουδάν θα πρέπει να καθίσουν στο τραπέζι του διαλόγου εκ νέου ,να διαπραγματευτούν
και να επιλύσουν τις μεταξύ τους διαφορές με ειρηνικό τρόπο. Όλοι αυτοί δε που μάχονται,
συμπεριλαμβανομένου του Νότιου Κορδοφάν και Μπλέ Νείλου
πρέπει να αναγνωρίσουν πως οι εχθροπραξίες δεν αποτελούν λύση. Η μόνη διέξοδος
για τη σταθερότητα της ευρύτερης περιοχής είναι μέσω διαπραγματεύσεων.
Σε περιόδους έντασης, εύκολα ξεχνάμε πως το μέλλον δεν ανήκει μόνο σε εμάς.
Ένας λαός δεν μπορεί να ζήσει ειρηνικά αν ο γείτονας του απειλείται.
Ποτέ δεν θα γευτείτε ανάπτυξη, πρόοδο εάν ο γείτονας σας
αρνείται να συνεργαστεί μαζί σας εμπορικά.
Είναι όντως ευκολότερο να ξεκινήσουμε πολέμους παρά να τους σταματήσουμε.
Και ναι, η επίτευξη της ειρήνης είναι δύσκολη ,μα η ιστορία μας
έχει διδάξει πως τίποτα δεν είναι ακατόρθωτο. Το μέλλον σας ανήκει.
Είναι στα χέρια σας.Εσείς έχετε τη δύναμη.
Εσείς επιλέγετε τι θα επακολουθήσει.
Αν τα παιδιά σας θα ζήσουν με πόλεμο ή ειρήνη. Η επιλογή είναι δική σας.
Και ήρθε η ώρα να επιλέξετε ειρήνη. Και όπως έχω ήδη αναφέρει
αυτοί που με θάρρος επιλέγουν την οδό της ειρήνης δεν θα πορευτούν μόνοι τους.
Θα έχουν στο πλευρό τους ένα ισχυρό και πιστό σύμμαχο, τις Ηνωμένες Πολιτείες της Αμερικής.